**Պաուլա Սելինգ** (ռումիներեն՝ Paula Seling, դեկտեմբերի 25, 1978(1978-12-25), Բայա Մարե, Մարամուրեշ, Ռումինիա), ռումինացի երգչուհի, երգահան և ռադիո-դիջեյ։ Սելինգն Օսլոյում Օվիի հետ զուգերգով ներկայացրել է Ռումինիան Եվրատեսիլ 2010 երգի մրցույթում և զբաղեցրել երրորդ հորիզոնականը։ Իսկ ավելի ուշ՝ Եվրատեսիլ 2014 երգի մրցույթում (կրկին Օվիի հետ զուգերգով), որտեղ զբաղեցրել է 12-րդ հորիզոնականը։

Կենսագրություն
--------------

Պաուլա Սելինգը ծնվել է 1978 թվականի դեկտեմբերի 25-ին Բայա Մարեում։ 1997 թվականի հունիսին Պաուլան ավարտել է «Gheorghe Sincai National College»-ը։ Նաև ուսանել է Բուխարեստի «Şcoala Superioară de Jurnalism»-ում։ 6 տարեկանում սովորել է նվագել դաշնամուր։

2002 թվականի աշնանը Պաուլան «Golden Stag Festival» փառատոնի հաղթանակից հետո կնքել է պայմանագիր «Roton Records»-ի հետ։ Ինչպես նաև 2002 թվականին հաղթել է ռումինական MTV-ի «Լավագույն երգչուհի» և «Լավագույն երաժշտական տեսահոլովակ» անվանակարգերում։ 2005 թվականին Սելինգը, հայրը և եղբայրն աշխատեցրել են սեփական ձայնագիր լեյբլը՝ «Unicorn Records Romania»-ը։

Պաուլան զուգերգեր ունի Ալ Բանոյի և Անիտա Դելսի (2 Unlimited) հետ։ Ելույթ է ունեցել Ջոան Բաեզի, Չիկ Կորիայի, Մայքլ Բոլթոնի և Բիյոնսեի հետ։ Պաուլայի վերջին ալբոմը՝ «Believe»-ը, թողարկվել է 2009 թվականին։ Այդ ալբոմի առաջին սինգլը՝ «Believe»-ը, ռումինական թոփ 100-ում հասավ 40-րդ հորիզոնական։ Ալբոմի պաշտոնական ցուցադրումը եղել է 2009 թվականի հունիսի 10-ին Բուխարեստի «Siver Church Club»-ում։

2009 թվականի օգոստոսից մինչև դեկտեմբեր Պաուլան շրջագայել է Կանադայով և Արևմտյան Եվրոպայով։ Միաժամանակ նույն թվականին Պաուլան նորից մասնակցություն է ունեցել «Golden Stag Festival»-ում, բայց արդեն մրցատյանի դերում։

Եվրատեսիլ 2010
--------------

«Golden Stag Festival» փառատոնից հետո երգիչ Օվիդիու Չեռնեուցյանուն՝ առավել հայտնի որպես Օվի Մարտին կամ ուղղակի Օվի, Պաուլային առաջարկել է համագործակցում։ Նոյեմբերին Պաուլան և Օվին մասնակցել են «Selectia Nationala»-ին՝ Եվրատեսիլի ռումինական ընտրությանը։ Նրանք ձայնագրել են «Playing With Fire» երգի բնօրինակ տարբերակը՝ գրված Օվիի կողմից, և գրանցվել նախնական ընտրությանը։ Նրանք ընտրության մասնակիցներ են ընտրվել 2010 թվականի հունվարի 27-ին, իսկ մարտի 6-ին հաղթել են ընտրությունը և իրավունք ստացել ներկայացնել Ռումինիան «Եվրատեսիլ 2010» երգի մրցույթում։

Երկրորդ կիսաեզրափակչում Պաուլան և Օվին ներկայացել են 10-րդ համարի ներքո՝ Նիդերլանդներից հետո և Սլովենիայից առաջ։ Քվեարկությունների արդյունքներով՝ նրանք հավաքել են 104 միավոր և անցել եզրափակիչ՝ կիսաեզրափակչում զբաղեցնելով 4-րդ հորիզոնականը։

Եզրափակչում Պաուլան և Օվին ներկայացել են 19-րդը՝ Ֆրանսիայից հետո և Ռուսաստանից առաջ։ Քվեարկությամբ նրանք հավաքել են 162 միավոր (այդ թվում՝ նրանց առավելագույն՝ 12 միավոր տրվել է մեկ անգամ) և զբաղեցրել 3-րդ հորիզոնականը։

Եվրատեսիլ 2014
--------------

2014 թվականի մարտի 1-ին հայտարարվել է Օվիի հետ միասին Ռումինիան «Եվրատեսիլ 2014» երգի մրցույթում ներկայացնելու մասին, որտեղ պետք է կատարեին «Miracle» երգը։ Կիսաեզրափակչում զուգերգը զբաղեցրել է երկրորդ հորիզոնականը՝ ըստ միավորների հանրագումարի՝ տրված հեռուստադիտողի և մրցատյանի կողմից, և անցել եզրափակիչ։ Իսկ եզրափակչում երգը զբաղեցրել է 12-րդ հորիզոնականը։

Ծանոթագրություններ
------------------

1. 1 2  Discogs — 2000.
2. ↑
3. ↑  "Biografie | Paula Seling". Paulaseling.wordpress.com.
4. ↑  "Centrul Cultural Reduta – paula, reduta, concert, trupa". Centrulculturalreduta.ro. 2013 թ․ հունիսի 5. Արխիվացված է the original 2013 թ․ հուլիսի 13-ին. `{{cite web}}`: Unknown parameter `|deadurl=` ignored (`|url-status=` suggested) (help)
5. ↑  "Interview with Paula Seling & Ovi from Romania | Video | Eurovision Song Contest – Malmö 2013". Eurovision.tv.
6. ↑  "Arena - cotidian online călărăşean de politică, administraţie, economie, sport şi publicitate". Arenamedia.ro. Retrieved 2014 թ․ մայիսի 27.(չաշխատող հղում)
7. ↑  "Paula Seling & Ovi – Playing With Fire (Romania 2010) | Participant Profile | Eurovision Song Contest – Malmö 2013". Eurovision.tv.
8. ↑  «Paula and Ovi to represent Romania!»

Արտաքին հղումներ
----------------

* Պաշտոնական կայք
* Հարցազրույց Պաուլա Սելինգի հետ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Spotify · Յանդեքս երաժշտություն |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | BIBSYS: 12034316 · ISNI: 0000000132888671 · VIAF: 43145970348832252776 · WorldCat VIAF: 43145970348832252776 |

 |